**Өтінім кестесі**

|  |  |
| --- | --- |
| Сынып жетекшінің Т.А.Ә. (толық): |  Тулеева Салтанат Сабырхановна  |
| Аудан  | Ордабасы  |
| Сынып сағатының тақырыбы | Халық дәстүрі-асыл қазына |
| Жеке телефон уатсап, e-mail | Тел. 8-705-369-65-63Salta-Tole@mail.ru |
| Білім беру мекемесі (толық атауы, мекен-жайы, телефон, факс, e-mail және т.б.) | «Темірлан» жалпы білім беретін мектеп коммуналдық меклекеттік мекемесі.Қажымұқан көшесі 77/2,тел.2-15-75, Temirlan\_temir\_@mail.ru |

**Тәрбие сағатының тақырыбы:**

Халық дәстүрі-асыл қазына

**Мақсаты:**

Оқушылардың халық дәстүрі туралы ұғымдарын кеңейту.Қазақ халқының қанына сіңген ізгі адамгершілік қасиеттерінің халықтың салт-дәстүрлерімен сабақтастығын түсіндіру.Тәрбиелік мәні бар салт –дәстүрлерді бойына сіңіру.

**Күтілетін нәтижелер:**

Халық дәстүрінің маңыздылығы туралы түсінеді.

Халық дәстүрінің мәнін түсініп, оны қадірлеп, бағалай білу дағдылары қалыптасады.

Тақырып бойынша өз ойларын айта алады, өздігінен қорытынды шығара алады.

**Сабақтың түрі:** танымдық

Әдіс-тәсілдері: сұрақ-жауап, пікірлесу;

Көрнекілігі: салт–дәстүрге байланысты суреттер, мақал – мәтелдер, даналардан шыққан сөз, қолөнер бұйымдары, ою-өрнек түрлері, интерактивті тақта, слайд, буклет;

**Қанатты сөздер:**

Алты жыл аш болсаң да, ата салтыңды ұмытпа.

Салтын, тілін, дінін ұмыту – мәңгүрттікке бастар жол.

Ант бұзған оңбайды, салт бұзған сорлайды.

 Қазақтар - әдет-ғұрып, салт-сана, тіл жағынан біртұтас ұлт.

Алтын емес, ата салтым қымбат.

Халықтың ізгі дәстүрі — біздің ең асыл мұрамыз.

[Бауыржан Момышұлы](https://bilim-all.kz/figure/5?posts=quotes)

Қазақ дәстүрі тек ата-ананы ғана емес, жалпы адамды сыйлауға баулиды

[Ғабиден Мұстафин](https://bilim-all.kz/figure/97?posts=quotes)

Дәмді, дәстүрді сыйламай өскен балалардың қолына қылыш берсе, кімді де болса шауып тастауға даяр.

[Бауыржан Момышұлы](https://bilim-all.kz/figure/5?posts=quotes)

**Сабақтың барысы:**

**I.Ұйымдастыру кезеңі**

 Тәрбие сағатының тақырыбымен, мақсатымен таныстыру.

**II. Кіріспе.**

 **Мұғалім сөзі:** “Қазақ халқы салт -дәстүрге өте бай ел.Бұл-оның мәдениетті әрі тәрбиелі ел екендігінің айғағы. Біздің халқымыз ұрпақтарына ғасырдан ғасырға ұлт қасиетін салт -дәстүрмен, өнегені әдет-ғұрыппен, үлгіні жөн-жосықпен, әдепті ырым-тыйыммен тәрбиелеп, аса сенімді әрі ғажайып жол екенін көрсетті. Қазақ дәстүрі ата-ананы, үлкенді сыйлауға баулиды. Үлкенге сәлем беру, жол беру, алдынан көлденең кесіп өтпеу, қонақты қарсы алу, төрге шығару, жақсы қабақпен аттандырып салу, жолдас-жораға қайырымды болу сияқты дәстүрлер өмір бойы ескірмейді.

 Құрметті оқушылар, бүгінгі біздің тәрбие сағатымыздың максаты — заман өзгерсе де ұлттык салт -дәстүріміздің көнермейтіндігін еске салып, ұлттык мұраны кайта жаңғырту.Халқымыздың ежелден желісі үзілмей келе жатқан дәстүрлері мен әдет–ғұрыптары, мәдени және адамгершілік дүниеміздегі қымбат қазыналарымыздың бірі болып саналып келеді.

Бүгінгі тәрбие сағатымызда дәстүрлерді көкейлеріңе тоқып, саналарыңа сіңіріп алсаңдар артық болмас деген ойдамын.

 **Қасымбек Айару:** Құрметті ұстаздар, оқушылар «Салт-дәстүрі қазақтың сарқылмайтын кенмен тең» атты ашық тәрбие сағатымызға қош келдіңіздер!Әр ұлттың өзіндік ерекшеліктері болатыны белгілі. Біздің тәрбиеміз ананың ақ сүтінен, атаның қасеитті сөздерінен бастау алады. Халқымыздың әдет-ғұрпын, сал-дәстүрін, тарихын білу,оны қастерлеу әрбіріміздің борышымыз. Олай болса бүгінгі 3а сынып оқушыларының салт-дәстүр туралы өз білегіндерін, ойларына түйгендерін ортаға салғалы отыр. Көріп тамашалаңыздар.

**«Сәлемдесу» айдары**

**«БІРЛІК» АУЫЛЫ**

**Эгам Інжу:** Айару,«Сәлем -сөздің анасы,сөз - сарасы» деген. Қазақ халқының ұғымы бойынша сәлем беру- тәрбиелік пен адамгершілік белгісі. «Әдепті елдің баласы, алыстан сәлем береді» дегендей сәлем беру қалыптасқан ұлттық дәстүріміз. Олай болса тәрбие сағатын бастамасбұрын алдымен келген қонақтармен сәлемдесіп алайық. Сәлеметсіздерме ұстаздар!

**«ЫНТЫМАҚ» АУЫЛЫ**

**Нұрсұлтан:** Әй,жігіттер, біз де қарап отырмай ұстаздармен сәлемдесейік

Күннің көзі ашылып,
Көкке шуақ шашылып,
Құтты қонақ келіпті.
Төріме міне еніпті !
Амандасу үлкенге,
Тәрбиенің басы ғой!
Ал, қанекей бәріміз,
«Сәлем» дейік үлкенге.
Сәлеметсіздерме мұғалімдер!

**«Салт-дәстүрім - салтанатым» айдары.**

Білім алушылар шілдехана, есімін атау (ат қою), қырқынан шығару , бесікке салу,тұсау кесер,баланы атқа мінгізу**, айдар қою,т**ілашар,тұмар тағу,сүндеттеу,қыз ұзату,беташар сияқты салт-дәстүрлерге тоқталды.

Қонаққа келген білім алушылардың әжелері « Бесіккке салу» дәстүрін көрсетеді. Көріністі тамашалап, көңілдері қуанышқа толған білім алушы қыздар әжелерге алғыстарын білдіріп, көп нәрсе үйренгендігін айтты.

Әжелер жақсы тілектерін, ниеттерін бата беру арқылы білдірді.

Әумин!

Баламыз сүйкімді болсын,

Өнер-білімге икемді болсын.

Бәйтеректей бойшаңданып ,

Өрең,өршіл өркенді болсын.

Жақсы жолды таңдасын,

Жаманнан тәлім алмасын,Әумин!

**Нұрсұлтан**: Әй, жігіттер, мына қыздар бізге кезек береді ма десек тоқтайтын түрлері жоқ гой. Біз де өзіміздің қазақтың ұлттық ойындары туралы білетінімізді ортаға салайық десек!

**Інжу:** Жо-жоқ, біздің әлі айтатын әніміз бар, біз ән айтып алайық содан кейін сөзді сендерге береміз.

**Ән: Қазақы дастарханым**

**НҰРСҰЛТАН: Ал,жігіттер, олай болса қазақтың ұлттық ойындары туралы айтайық.**

**Тақия тастамақ, қол күрес, хан талапай,к**өкпар, қазақ күресі,теңге ілу, алтыбақан, қыз қуу,жамбы ату ұлттық ойындары туралы ойларын айтады.

**НҰРСҰЛТАН:** Жігіттер,қыздар өз өнерлерін көрсетіп ән айтты, біз де олардан қалыс қалмай бір көрініс көрсетіп жіберсек қалай қарайсыңдар?

**Көрініс: Ата-салтың ұлттық қалпың («бастаңғы» дәстүрі)**

Сағатбек Інжу: Әй,жігіттер енді бізге де кезек беріңдер.

Нұрсұлтан: Жоқ,жаңа әніміз бар деп сендер де бізге кезек бермегенсіңдер. Енді біздің де биіміз бар. Соны билеп алайық сосын кезек сендерге келеді.

**Би: Қара жорға**

 **«Сөздің көркі –мақал»** айдары.

 Мақалдап сөйлеу жарысына да кезек берейік.Қане, жігіттер мен қыздардан екі жақтан жарысқа кім шығады?

**Нұрсұлтан:**Ассалаумағалейкүм, қарсыласым. «Алыстан алты жасар бала келсе, алпыстағы шал сәлем береді» деген, сәлем беруге келдім.

 **Інжу:**Амансың ба, достым? «қуыс үйден құр шықпа» деген, тізеңді бүгіп дәм ауыз ти.

**Нұрсұлтан:** «Сыйлап берген су, сатып алған балдан артық»дегендей жайғассақ жайғасайық. «Сыйға сый, сыраға бал» демекші өткенде өздеріңеде риза болып қайттық қой.

**Інжу**:«Аз да бітер, көп те бітер, татулыққа жетер» демекші татулық пен ауызбіршілікке не жетсін.

**Нұрсұлтан:** «Төртеу түгел болса алар, алтау ала болса алдырар» деген ғой, о не дегеніңіз!

**Інжу:** Бірлік түбі – тірлік» деген ғой бабаларымыз, бірлік болсын.

**Нұрсұлтан:** Биік төбеге шықсаң, көзің ашылады, жақсымен сөйлессең, көңілің ашылады» дегендей көңіліміз марқайып қалды ғой.

**Інжу:** «Әңгіме әңгіме дегізер, әңгіме бұзай емізер» демекші қой қайтатын, мал келетін уақыт болды.

**Нұрсұлтан:** “Тау тауға косылмас, адамға адам косылар” деген, әлі кездесерміз, cay бол

 **Інжу**: Қарап отырсақ казактың мақалдап сөйлеген сөзінің өзі бір шырайлы, тәрбиелік мәні зор, астарлы. Бұған осы көріністен-ак көз жеткізген боларсыңдар. Бұның өзі қазақтың тұрмысының тамаша көрінісі емес пе, солай ма балалар?

**Менің түйгенім**

Оқушылар бүгінгі тәрбие сағатынан не ой түйдіңдер? Өз ойларыңды ораға салып айтыңдаршы, қанекей!

**Қорытынды**

 «Өткенді білмей келешекті білу мүмкін емес. Бұрынғының парқын білгендер ғана бүгінгінің нарқын ұғады» -  деген  болатын  атақты жазушы  Ғ. Мүсірепов.

 «Тоқсан ауыз сөздің тобықтай түйіні» демекші болашақта салтын, халқын сүйетін, еліне адал қызмет ететін, тілінің, ұлтының жанашыры болатын қазақтың салт-дәстүрлерін сақтай білетін, оны ел-жұртқа дәріптейтін азамат пен азаматшалар болып өсетіндеріңе мен сенемін.

**Бата:**

Ұстаз-ұстаз, бүгінгі тәрбие сағатымыз өз соңына таяп қалған секілді. Мен бір бата беріп жіберсем қалай қарайсыз? Бата беру деген де қазақтың бір дәстүрі ғой.

Ел-жұртымыз аман болсын,
Бақыт орнаған заман болсын.
Аспанымыз ашық болсын,
Ел іргесі берік болсын,
Ғылым-білім серік болсын!
Алла тілегімізді қабыл етсін.
Әдет - ғұрып, салт - дәстүрі қазақтың,
Жарасымды, ұнасымды, ғажап шың.
Ұмыт болған дәстүрлерді сақтайық,
Насихаттап, жаңартудан қашпайық.

Аумин!